jkorsvik/nowiki_second_scrape_merged huggingface dataset:
Eikefrostmåler

Eikefrostmåler (Agriopis leucophaearia) er en sommerfugl i gruppen av de egentlige målere  (Geometridae). Den finnes bare i det sørligste Norge, nord til ytre Telemark og Rogaland, der den er en av de aller første sommerfuglene som flyr om våren. Den skiller seg fra de andre norske artene i slekten Agriopis ved at fargen er gråbrun, ikke det minste gulaktig, ellers er den svært variabel. Hunnen er vingeløs.


== Utseende ==
Hannen er en middelsstor (vingespenn 28 – 34 mm), slank, lyst gråbrun måler med store vinger. Antennene er smalt fjærformede. Forvingen er avrundt trekantet, gråbrun uten antydning til gulfarge. den har tre mer eller mindre tydelige, mørke tverrbånd, de to ytterste av disse er sterkt bølgete og flyter gjerne sammen bakerst i vingen. Nær ytterkanten er det en kort, svart lengdestrek. Den har ikke mørke flekker langs forvingens ytterkant. Hunnen er spoleformet, vingestumpene er knapt synlige. Den er korthåret og har middels lange bein. Antennene er trådformede og vel halvparten så lange som kroppen.


== Levevis ==
Eikefrostmåleren lever i løvskoger med eik, som er larvenes viktigste næringsplante. Hannene flyr om natten, alt i februar – mars og er dermed blant de første sommerfuglene som er på vingene on våren, noe som gjenspeiles i artens engelske navn "the Spring Usher". Hunnene holder seg mest i ro og sender ut feromoner som tilrekker hannene.


== Utbredelse ==
Eikefrostmåleren finnes i Europa, men ikke lengst i nord. I Norge finnes den bare sør for en linje fra ytre Telemark til Rogaland. I motsetning til de andre frostmålerne er den regnet som en sjelden og muligens truet art i Norge.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) eikefrostmåler i Global Biodiversity Information Facility 
(no) eikefrostmåler hos Artsdatabanken 
(sv) eikefrostmåler hos Dyntaxa 
(en) eikefrostmåler hos Fauna Europaea 
(en) eikefrostmåler hos NCBI 
(en) Kategori:Agriopis leucophaearia – bilder, video eller lyd på Wikimedia Commons 
Nettsiden Svenska Fjärilar, med bildegalleri
Norges sommerfugler – Et norskspråklig nettsted om  norske sommerfugler.
Batang

Batang kan være

Byen Batang (Jawa Tengah) i provinsen Jawa Tengah i Indonesia,
Fylket Batang i det autonome prefekturet Garzê i provinsen Sichuan i Kina.
Ribbemåler

Ribbemåler (Siona lineata) er en sommerfugl i gruppen av de egentlige målere  (Geometridae). Denne meget karakteristiske arten er hvit med svarte vingeårer. Den er en truet art i mye av Europa, men er relativt vanlig på det sørlige Østlandet i Norge.


== Utseende ==
En middelsstor (vingespenn 35 – 40 mm), slank, snøhvit måler. Antennene er svarte, kroppen kledt med hvite hår. Vingene er forholdsvis tynt skjellkledte og noe gjennomsiktige. Vingeårene er mørke, på undersiden har vingene et mørkt tverrbånd, ellers er den helt hvit. Den kan ved første øyekast ligne på dagsommerfuglen rapssommerfugl (Pieris napi), men skilles lett fra denne ved at den har trådformede antenner og hviler med vingene lagt flatt.
Larven er lang og tynn, glatt, lysgrå med små, svarte prikker.


== Levevis ==
Ribbemåleren lever på blomsterenger der de voksne sommerfuglene flyr om dagen i mai – juli. En lang rekke planter oppgis som mulige vertsplanter for larvene, både urter, busker og gress. En ofte sitert vertsplante er bergmynte (Origanum vulgare). Ribbemåleren er en sterkt truet art mange steder i Europa og overlever bare på noen ganske få lokaliteter, men den synes å være vanligere i Skandinavia.


== Utbredelse ==
Ribbemåleren forekommer spredt over det meste av Europa. I Norge finnes den på Sør-Østlandet vestover til Telemark.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) ribbemåler i Encyclopedia of Life 
(en) ribbemåler i Global Biodiversity Information Facility 
(no) ribbemåler hos Artsdatabanken 
(sv) ribbemåler hos Dyntaxa 
(en) ribbemåler hos Fauna Europaea 
(en) ribbemåler hos NCBI 
(en) Kategori:Siona lineata – bilder, video eller lyd på Wikimedia Commons 
(en) Siona lineata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Liangshan

Liangshan kan være:

Liangshan, et fylke i Shandong i Folkerepublikken Kina,
Liang Shan, Liangfjellet, et fjell i Shandong,
Liangshan autonome prefektur i provinsen Sichuan i Kina
Liangshan (Sichuan)

Liangshan (Forenklet kinesisk: 凉山; tradisjonell kinesisk: 涼山; pinyin: Liángshān) er et autonomt prefektur for yi-folket og ligger sørvest i den kinesiske provins Sichuan. Liangshan har et areal på 60 423 km² og over 4,1 mill. innbyggere (2002). Hovedstad er Xichang (西昌市).


== Administrative enheter ==
Det autonome prefektur Liangshan har jurisdiksjon over ett byfylke (市 shì), 15 fylker (县 xiàn) og ett autonomt fylke (自治县 zìzhìxiàn). 


== Etnisk befolkningssammensetning (2000) ==
Ved folketellingen i 2000 hadde Liangshan 4 081 697 innbyggere (folketetthet: 67,55 innb./km²).


== Xichang ==
Prefekturets hovedstad, Xichang, fungerte som Republikken Kinas hovedstad under den kinesiske borgerkrig fra 27. desember 1949 og til 27. mars 1950, da Taipei på Taiwan overtok denne rollen.


== Eksterne lenker ==
Offisielt nettsted 
(en) Liangshan Yi Autonomous Prefecture – kategori av bilder, video eller lyd på Commons
Hejiang

Hejiang kan være:

Fylket Hejiang i provinsen Sichuan i Folkerepublikken Kina,
Den kortvarige provinsen Hejiang i Kina i 1940-årene.
Kunst i offentlige rom

Kunst i offentlige rom (KORO) er en statlig etat under Kulturdepartementet. Etaten ble opprettet som Utsmykkingsfondet for offentlige bygg i 1976.
Etatens formål er å bidra til å skape kunst i det offentlige rom, det vil si statlige, kommunale og fylkeskommunale bygg og uterom. Institusjonen fordeler 30 millioner kroner til kunst i offentlige miljøer årlig.
Den bistår blant annet kommuner med konsulenthjelp og tilskudd i forbindelse med utsmykninger.


== Referanser ==


== Eksterne lenker ==
koro.no
Evaluering av statens fagorgan kunst i offentlige rom (KORO) februar 2015
Hvit sankthansmåler

Hvit sankthansmåler (Cabera pusaria) er en sommerfugl i gruppen av de egentlige målere  (Geometridae). Den er vanlig nord til Nordland i Norge.


== Utseende ==
En middelsstor (vingespenn 25 – 28 mm), slank, hvit måler. Begge vingepar har tre grålige, nokså parallelle, tverrbånd, i tillegg spredte, grå skjell. Den ligner sterkt på gul sankthansmåler (Cabera exanthemata), men skiller seg fra denne på at vingene ikke har gulaktig skjær, og at tverrbåndene er parallelle uten brunlig farge. Larven er gråbrun, slank, med mørkere tverrbånd på hvert kroppsledd.


== Levevis ==
Hvit sankthansmåler er vanlig i løvskog og buskmark. Larvene lever helst på bjørk, men kan også finnes på mange andre løvtrær og busker. De voksne målerne flyr om natten, men blir også lett skremt ut på dagtid. Flygetiden er ikke så begrenset som artens norske navn kunne tyde på, voksne målere kan påtreffes mellom slutten av mai og august.


== Utbredelse ==
Arten finnes i det meste av Palearktis. I Norge forekommer den nord til Nordland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) hvit sankthansmåler i Encyclopedia of Life 
(en) hvit sankthansmåler i Global Biodiversity Information Facility 
(no) hvit sankthansmåler hos Artsdatabanken 
(sv) hvit sankthansmåler hos Dyntaxa 
(en) hvit sankthansmåler hos Fauna Europaea 
(en) hvit sankthansmåler hos NCBI 
(en) Kategori:Cabera pusaria – bilder, video eller lyd på Wikimedia Commons 
(en) Cabera pusaria – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Elling Kvamme

Elling Kvamme (født 23. august 1918 i Hafslo, død 3. april 2016) var en norsk professor i medisin, kjent for sine arbeid innen nevrokjemi, spesielt innen hjernens stoffskifte (glutamin).
Under studiene ved Universitetet i Oslo ble han arrestert den 30. november 1943 (se Tysklandsstudentene) og deportert til Buchenwald.[1]Han virket ved Dikemark sykehus, Ullevål sykehus og Aker sykehus, ansatt som overlege ved nevrokjemisk laboratorium
(del av psykiatrisk institutt ved Vinderen, 1962).  Han  ble utnevnt til professor i nevrokjemi kjemi ved Universitetet i Oslo (1980–90).
Kvamme var leder for Buchenwald-foreningen.  Hans var en ivrig filmfotograf, og hans datter er filmskaperen Elsa Kvamme.


== Utmerkelser ==
St. Olavs Orden, ridder av 1. klasse (2004)


== Bibliografi ==
Journal of Neurochemistry (red. i lengre periode).
Glutamine and Glutamate in Mammals (1988).  Fagbok (red.).


== Referanser ==


== Eksterne lenker ==
(no) Publikasjoner av Elling Kvamme i BIBSYS
(no) Publikasjoner av Elling Kvamme i forskningsdokumentasjonssystemet CRIStin
Gul sankthansmåler

Gul sankthansmåler (Cabera exanthemata) er en sommerfugl i gruppen av de egentlige målere  (Geometridae). I Norge er den vanlig nord til Nordland, og er også funnet i Øst-Finnmark. Den ligner på hvit sankthansmåler (Cabera pusaria), men skiller seg fra denne på at vingenes tverrbånd er brune og krumme.


== Utseende ==
En middelsstor (vingespenn 30 – 35 mm), slank måler, gråhvit, vingene med spredte, brunlige skjell. Antennene er fjærformede hos hannen, trådformede hos hunnen. Forvingen har tre brune, nokså sterkt bølgete, tverrbånd som danner en kurve, bakvingen har to slike tverrbånd. Larven er brun med gule flekker på ryggen.


== Levevis ==
Gul sankthansmåler finnes i fuktig løvskog og myrlendte områder med seljebusker. Larvene lever på osp (Populus tremula) og selje (Salix caprea). De voksne sommerfuglene flyr om natten og kommer gjerne til lys, men de blir også lett skremt opp om dagen. Flygetiden er ikke så kort som det norske navnet kan tyde på, man kan treffe på disse målerne mellom mai og august.


== Utbredelse ==
Gul sankthansmåler er en vidt utbredt arte, som finnes i praktisk talt hele den palearktiske sone bortsett fra lengst i sør. Den finnes også i Alaska og de vestlige provinsene i Canada østover til Manitoba. I Norge er den vanlig nord til Nordland, og forekommer også i Øst-Finnmark.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) gul sankthansmåler i Encyclopedia of Life 
(en) gul sankthansmåler i Global Biodiversity Information Facility 
(no) gul sankthansmåler hos Artsdatabanken 
(sv) gul sankthansmåler hos Dyntaxa 
(en) gul sankthansmåler hos Fauna Europaea 
(en) gul sankthansmåler hos ITIS 
(en) gul sankthansmåler hos NCBI 
(en) Kategori:Cabera exanthemata – bilder, video eller lyd på Wikimedia Commons 
(en) Cabera exanthemata – galleri av bilder, video eller lyd på Wikimedia Commons 
Cabera exanthemata – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Rutemåler

Rutemåler (Chiasmia clathrata) er en sommerfugl i gruppen av de egentlige målere  (Geometridae). Denne kontrastrikt fargede arten forekommer over hele Norge.


== Utseende ==
En nokså liten (vingespenn 20 – 25 mm), slank, kontrastrikt farget måler. Vingene er hvitgule til hvite, med fire, mer eller mindre uregelmessige, brune til brunsvarte tverrbånd. Sammen med de mørke vingeårene danner disse et rutemønster. Rutemåleren ligner hunnen av lyngmåler (Ematurga atomaria), men er mer kontrastrikt farget. På undersiden av vingene er tverrbåndene lysere, lyst rødlig brune. Larven er glatt, grønn med en lys sidestripe.


== Levevis ==
Denne arten lever i åpne områder som blomsterenger og heier. Larvene lever mest på planter i erteblomstfamilien, som kløver (Trifolium spp.), blålusern (Medicago sativa) og erteknappslekta, men kan også leve på maure (Galium spp.). Denne arten kan ha to generasjoner hver sommer og voksne kan påtreffes mellom april og september. Den overvintrer som puppe. De voksne målerne flyr mest om dagen, men kan også være aktive om natten.


== Utbredelse ==
Arten finnes over det meste av den palearktiske sone, fra Nord-Afrika gjennom det meste av Europa østover til Kina, Japan og Korea, også i Iran. I Norge finnes den over nesten hele landet, men er mindre vanlig på Vestlandet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) rutemåler i Global Biodiversity Information Facility 
(no) rutemåler hos Artsdatabanken 
(sv) rutemåler hos Dyntaxa 
(en) rutemåler hos Fauna Europaea 
(en) rutemåler hos NCBI 
(en) Kategori:Chiasmia clathrata – bilder, video eller lyd på Wikimedia Commons 
(en) Chiasmia clathrata – galleri av bilder, video eller lyd på Wikimedia Commons 
Chiasmia clathrata – detaljert informasjon på Wikispecies 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Chuxiong Yi

Chuxiong (kinesisk: 楚雄; pinyin: Chǔxióng; Wade-Giles: Ch'ǔ-hsiúng) er et autonomt prefektur for yi-folket og ligger noe mot nord i den kinesiske provins Yunnan. Prefekturet har et areal på 29.258 km² og ved folketellingen i 2000 hadde det 2 542 530 innbyggere (folketetthet: 86,91 innb./km²).


== Administrative enheter ==
Det autonome prefektur Chuxiong har jurisdiksjon over ett byfylke (市 shì) og 9 fylker (县 xiàn).


== Etnisk befolkningssammensetning (2000) ==


== Samferdsel ==
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.


== Eksterne lenker ==
Infoside
Lufeng

Lufeng kan være:

Byfylket Lufeng i provinsen Guangdong i Folkerepublikken Kina,
Fylket Lufeng i provinsen Yunnan i Kina,
Lufengfeltet, et oljefelt utenfor kysten av provinsen Guangdong i Kina.
Bregnemåler

Bregnemåler (Petrophora chlorosata) er en sommerfugl i gruppen av de egentlige målere  (Geometridae). Den er en av ganske få sommerfugler som har larver som lever på bregner. I Norge finnes den langs kysten vestover til Hordaland.


== Utseende ==
En middelsstor (vingespenn 31 – 37 mm), slank, lysbrun måler. Forvingen har en omtrent rettvinklet spiss og to rette, mørke tverrbånd, det ytterste av disse er hvitt på yttersiden. Mellom tverrbåndene er det en mørk flekk. Langs ytterkanten går det en mer eller mindre tydelig, hvit tverrstripe. Bakvingen er silkeaktig lysgrå. Larven er purpur-brun med spredte, korte børster, en hvit sidestripe og en bred, mørk lengdestripe over denne.


== Levevis ==
Denne artens larver lever på einstape (Pteridium aquilinum) og er dermed en av ganske få sommerfugler som utnytter bregner som næringsplanter. Arten finnes i skog og heier der einstape vokser. De voksne målerne flyr om natten i mai – juni og kommer gjerne til lys.


== Utbredelse ==
Arten finnes i Europa. I Norge finnes den mest langs kysten til Hordaland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) bregnemåler i Encyclopedia of Life 
(en) bregnemåler i Global Biodiversity Information Facility 
(no) bregnemåler hos Artsdatabanken 
(sv) bregnemåler hos Dyntaxa 
(en) bregnemåler hos Fauna Europaea 
(en) bregnemåler hos NCBI 
(en) Kategori:Petrophora chlorosata – bilder, video eller lyd på Wikimedia Commons 
(en) Petrophora chlorosata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Toflekket hermelinmåler

Toflekket hermelinmåler (Lomographa bimaculata) er en sommerfugl i gruppen av de egentlige målere  (Geometridae). I Norge finnes den på Østlandet og Sørlandet.


== Utseende ==
En forholdsvis liten (vingespenn 22 – 28 mm), slank, gråhvit måler med litt silkeaktig glans. Antennene er trådformede hos begge kjønn og omtrent halvparten så lange som forvingen. Forvingen har to mørke flekker ved forkanten, bakover fra disse går det mer eller mindre tydelige, bølgete, mørke tverrstriper. Området langs ytterkanten er ofte gråaktig, men kan være hvitt som resten av vingen. Bakvingen er gråhvit. Larven er slank, matt grønn og glatt.


== Levevis ==
Larvene lever på hegg (Prunus padus), slåpetorn (Prunus spinosa) og hagtorn (Crataegus spp.), kanskje også på andre busker og løvtrær. De voksne målerne flyr om natten i mai – juni. Arten kan av og til ha masseforekomster.


== Utbredelse ==
Arten finnes i Europa og videre østover til Sakhalin. I Norge ble ikke arten registrert før i 1974, men den finnes nå langs Østlandskysten vestover til Vest-Agder.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) toflekket hermelinmåler i Encyclopedia of Life 
(en) toflekket hermelinmåler i Global Biodiversity Information Facility 
(no) toflekket hermelinmåler hos Artsdatabanken 
(sv) toflekket hermelinmåler hos Dyntaxa 
(en) toflekket hermelinmåler hos Fauna Europaea 
(en) toflekket hermelinmåler hos NCBI 
(en) Kategori:Lomographa bimaculata – bilder, video eller lyd på Wikimedia Commons 
(en) Lomographa bimaculata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Båndhermelinmåler

Båndhermelinmåler (Lomographa temerata) er en sommerfugl i gruppen av de egentlige målere  (Geometridae). I Norge finnes den på Østlandet og Sørlandet


== Utseende ==
En middelsstor (vingespenn 22 – 26 mm), slank, hvit måler. Vingene har spredte, mørke skjell. Forvingen har en liten, svart flekk nær midten og to mer eller mindre tydelige, brede, grå tverrbånd. Det innerste tverrbåndet er ved den svarte flekken og er vanligvis bare tydelig i vingens bakerste del. Det ytterste tverrbåndet er nær ytterkanten og er oftest tydelig fra fremkant til bakkant. Midt på vingens ytterkant er det en mørk flekk av varierende størrelse, noen ganger er nesten hele ytterkanten mørk. Bakvingen er hvit med to brede, lysgrå tverrbånd, ofte er bare det innerste av disse synlig.
Larven er matt grønn, glatt med en rekke av rødlige flekker langs ryggen. Hodekapselen har to trekantede, svartkantede, røde flekker.


== Levevis ==
Båndhermelinmåler lever i løvskog, hager og parker og andre områder med busker av næringsplantene. Larvene lever på hagtorn (Crataegus), slåpetorn (Prunus spinosus), kirsebær (Prunus cerasi) og trolig også andre busker. De voksne målerne flyr om natten i mai – juni.


== Utbredelse ==
Arten finnes i Europa. I Norge er den funnet langs kysten av Østlandet og Sørlandet vestover til Vest-Agder.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) vanlig hermelinmåler i Encyclopedia of Life 
(en) vanlig hermelinmåler i Global Biodiversity Information Facility 
(no) vanlig hermelinmåler hos Artsdatabanken 
(sv) vanlig hermelinmåler hos Dyntaxa 
(en) vanlig hermelinmåler hos Fauna Europaea 
(en) vanlig hermelinmåler hos NCBI 
(en) Kategori:Lomographa temerata – bilder, video eller lyd på Wikimedia Commons 
(en) Lomographa temerata – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site